Mordad. Mordad () Eron va Afgʻonistonning rasmiy hijriy yil taqvimi beshinchi oyi boʻlib, oʻttiz bir kundan iborat. Grigoriy taqvimi boʻyicha iyul oyida boshlanib, avgust oyida tugaydi. Tir oyidan keyingi yozning ikkinchi oyi boʻlib, undan keyin Shahrivar oyi keladi. Dariy tilida "Asad", pushtu tilida "Zmaray" deb ataladi. Oy nomi zardushtiylik dinida ilohiylik, oʻlmaslik tushunchalarini anglatuvchi Ameret soʻzidan olingan.